钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 贺生皇子表六道 前人
## 钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 贺生皇子表六道 前人

臣某言：“都进奏院《状报诞生皇子》者：宫闱嗣庆，寰海
交欣，凡逮戴天，惟均击壤。”〈中贺〉臣闻《螽斯》之言众子，
是为王者之时；华封之祝多男，亦曰圣人之事。恭惟
皇帝陛下绍祖休显，宪天昭明。致文武之忧勤，成尧
舜之仁孝。宅师无竞，莞簟之寝既安；传类有祥，弓韣
之祠屡应。诒谋方永，锡羡用光。臣托备藩维，叨承睿
奖。不显亦世，家实预于荣怀；于万斯年，心敢忘于庆
赖。

又

臣某言：“伏睹都进奏院状报诞生皇子者，嘉庆系传，
欢欣总集。”〈中贺〉臣历观古昔，诞受福祥。厥配天所以
久长，乃有子至于千亿。伏惟皇帝陛下《凫鹥》之雅，媚
于神祇；《芣苢》之风，燕及黎庶。弓韣嗣燕禖之报，旐旟
仍罴梦之祥。无疆惟休，永保桑苞之固；有室大竞，方
观椒实之繁。臣尝污近司，久尸荣禄，特荷殊怜之至，
岂胜窃喜之情。

又

臣某言：“伏睹都进奏院状报诞生皇子者。皇运郅隆，
天枝弥茂。照临所暨，鼓舞攸均。”〈中贺〉臣闻《史》纪文庆
之延，岂惟十子；诗歌《姒徽》之继，爰至百男。肇敏于修，
乃繁厥祉。恭惟皇帝陛下，道冒区宇，德冠往初。品庶
蒙休，既飨和平之乐；神灵锡羡，果膺蕃衍之祥。臣尝
污近司，备叨殊奖。以宿痾而自困，欲旅进以无阶。

又

臣某言：“伏睹都进奏院状报，七月四日诞生皇子者。
庆兆六宫，欣交九服。照临所暨，鼓舞惟均。”〈中贺〉窃以
莞寝告祥，实帝临之釐事；牢祠锡羡，乃神保于昌时。
伏惟皇帝陛下追放尧勋，嗣承牺象。鸿名敷播，已协
九皇之高；纯嘏垂延，方覃千子之众。维祺有椒，俾炽
无疆。臣夙冒恩怜，久尸荣禄，适此驩嘉之会，薾然趋
造之难。

又

臣某言：“伏睹都进奏院状报诞生皇子者。元精孚佑，
圣种挺生，庆系集于宫庭，欢外交于寰宇。”〈中贺〉窃以
熊罴见梦，穜稑献祥，厥抚会昌之期，乃膺锡羡之福。
恭惟皇帝陛下，德高振古，仁浃含生。故神明之胄浸
蕃，而福履之将未艾。臣久尸多禄，特荷异恩。顾衰疢
之滋多，望清光而独远。

又

臣某言：“伏睹都进奏院状报诞生皇子者。燕禖飨德方储锡羡之祥；罴梦生贤，克协会昌之运。与在照临
之广，敷同庆赖之深。窃以思齐神，罔时恫，假乐民之
攸墍，天所保佑，厥惟太姒之多男；国之荣怀，亦曰成
王之众子。恭惟皇帝陛下，令德光乎洛诵，康功茂乎
岐昌。鸿休无疆，景命有仆。盖芣苢之薄言，采采众皆”
先成则《螽斯》之宜尔。振振宗强孰御臣久叨眷遇适
阻进趋。亲值本支百世之盛时，敢忘寿考万年之善
祝。